CELEX: 32019D1998
Language: ro
Date: 2019-11-28 00:00:00
Title: Decizia de Punere în Aplicare (UE) 2019/1998 a Comisiei din 28 noiembrie 2019 de modificare a Deciziei de punere în aplicare (UE) 2018/320 în ceea ce privește perioada de aplicare a măsurilor de protecție a sănătății animale pentru salamandre în legătură cu ciuperca Batrachochytrium salamandrivorans [notificată cu numărul C(2019) 8551] (Text cu relevanță pentru SEE)

2.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 310/35
               
            
         DECIZIA DE PUNERE ÎN APLICARE (UE) 2019/1998 A COMISIEI
         din 28 noiembrie 2019
         de modificare a Deciziei de punere în aplicare (UE) 2018/320 în ceea ce privește perioada de aplicare a măsurilor de protecție a sănătății animale pentru salamandre în legătură cu ciuperca Batrachochytrium salamandrivorans
         
         [notificată cu numărul C(2019) 8551]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 10 alineatul (4),
         având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), în special articolul 18 alineatul (7),
         întrucât:
         
                     (1)
                  
                  
                     Decizia de punere în aplicare (UE) 2018/320 a Comisiei (3) a prevăzut anumite măsuri de protecție a sănătății animale aplicabile comerțului cu salamandre în interiorul Uniunii și introducerii în Uniune de astfel de animale în legătură cu ciuperca Batrachochytrium salamandrivorans (denumită în continuare „Bsal”). Decizia de punere în aplicare (UE) 2018/320 se aplică până la 31 decembrie 2019.
                  
               
                     (2)
                  
                  
                     Mai multe state membre și părți interesate au informat Comisia cu privire la experiența lor limitată în ceea ce privește punerea în aplicare practică a Deciziei de punere în aplicare (UE) 2018/320 și până în prezent, autoritățile competente au pus în carantină și au certificat doar câteva loturi de salamandre.
                  
               
                     (3)
                  
                  
                     În plus, mai multe constatări științifice și epidemiologice recente au îmbunătățit cunoștințele actuale cu privire la un număr de aspecte referitoare la Bsal, confirmând totodată că Bsal este endemică în mai multe țări asiatice, precum și apariția acesteia în Spania.
                  
               
                     (4)
                  
                  
                     Cu toate acestea, rămân încă lacune semnificative în cunoștințe în ceea ce privește natura și diagnosticul acesteia. În special, aceste cunoștințe noi nu au condus încă la o demarcație geografică mai clară a prezenței acesteia în majoritatea țărilor și nici la îmbunătățirea metodelor de diagnosticare a acesteia sau a măsurilor potențiale care trebuie aplicate pentru atenuarea riscului de răspândire a acesteia prin intermediul loturilor comercializate.
                  
               
                     (5)
                  
                  
                     Prin urmare, măsurile detaliate de protecție a sănătății animale prevăzute în Decizia de punere în aplicare (UE) 2018/320 trebuie să rămână neschimbate.
                  
               
                     (6)
                  
                  
                     Regulamentul (UE) 2016/429 al Parlamentului European și al Consiliului (4) consolidează cadrul juridic pentru o politică comună a Uniunii în domeniul sănătății animale printr-un cadru de reglementare unic, simplificat și flexibil pentru sănătatea animală. Acesta furnizează, în special, măsuri de salvgardare în eventualitatea unor boli ale animalelor. Regulamentul menționat va începe să se aplice de la 21 aprilie 2021.
                  
               
                     (7)
                  
                  
                     Prin urmare, aplicarea Deciziei de punere în aplicare (UE) 2018/320 trebuie să se extindă până la data aplicării regulamentului respectiv.
                  
               
                     (8)
                  
                  
                     Prin urmare, Decizia de punere în aplicare (UE) 2018/320 ar trebui modificată în consecință.
                  
               
                     (9)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Articolul 11 din Decizia de punere în aplicare (UE) 2018/320 se înlocuiește cu următorul text:
            
               
                  „Articolul 11
                  
                  Aplicabilitate
                  Prezenta decizie se aplică până la 20 aprilie 2021.”
               
            
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 28 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 224, 18.8.1990, p. 29.
         
            (2)  JO L 268, 24.9.1991, p. 56.
         
            (3)  Decizia de punere în aplicare (UE) 2018/320 a Comisiei din 28 februarie 2018 privind anumite măsuri de protecție a sănătății animale aplicabile comerțului cu salamandre în interiorul Uniunii și introducerii în Uniune de astfel de animale în legătură cu ciuperca Batrachochytrium salamandrivorans (JO L 62, 5.3.2018, p. 18).
         
            (4)  Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (JO L 84, 31.3.2016, p. 1).